  Наталья Тетерина 30 миллион манет пала кун юрттэт басьтоз Удмуртия куать кинозалъёс лэсьтон понна. Со сярысь ивортэ Удмуртиысь Лулчеберетъя но туризмъя министерстволэн пресс-службаез.  Россиысь кинематографлы мерлыко но экономика ласянь юрттэтъя федерал фондлэн конкурсэз туэ толшорысен южтолэзёзь ортчиз. Солы йылпумъянъёсъя кунысьтымы 56 улосвылысь 172 кинозалъёс юрттэт басьтозы. Вормисьёс пӧлын Удмуртиысь лулчеберетъя 6 муниципал ужъюртъёс:  Глазкарысь лулчеберетъя «Россия» центр — 5 миллион манет; Можгаысь лулчеберетъя «Дубитель» юрт — 5 миллион манет;   Вотка ёросысь Новый каргуртысь лулчеберетъя «Звездный» юрт — 5 миллион манет; Алнаш ёросысь лулчеберетъя юрт — 5 миллион манет; Кез ёросысь лулчеберетъя юрт — 5 миллион манет;    Камбарка ёросысь клубъёслэн шор сӧзнэтсы — 4 миллион 907 сюрс манет.  Удмуртия кинозалъёсты умоятонъя вожвылъяськонэ 2015-тӥ арысен пыриське ни. Улосвылысьтымы нырысетӥез вормись Эгра ёрос вал. 5 миллион манет утэмен валче, 2016-тӥ арын отысь Калыкъёслэн эшъяськон юртазы туала куронъёслы тупась кинозал усьтӥськиз. 2017-тӥ арын ортчись ньылетӥ конкурсын быдэн 5 миллион манетэн Удмурт Элькунысь кык ужъюрт басьтӥз ни: лулчеберетъя муниципал автономной ужъюрт «Дом культуры на Кирова» (Вотка кар) но ООО «Тетерин Фильм» (Ува каргурт) Удмуртиысь Лулчеберетъя но туризмъя министерстволэн пресс-службаезПусъём, программалэн валтӥсь ужпумез — кинотеатръёсы ветлыны луонлыктэм калыклы кинозалъёс усьтон. Утэм коньдонэн усьтэм кинозалъёсын возьматӥськись ӧжытэз 50 процентэз фильмъёс  кунамы кылдытэмын луыны кулэ. Та дырлы быдэс Россиын 442 кинозал усьтэмын ни. Тегъёс: Лулчеберет кино Удмуртия кинотеатр Лулчеберетъянотуризмъяминистерство  